Nr. L 162/26 De Europæiske Fællesskabers Tidende 16. 6. 92 KOMMISSIONENS BESLUTNING af 25. maj 1992 om godkendelse af foranstaltninger til iværksættelse af pilotprojekter til bekæm- pelse af rabies med henblik på udryddelse eller forebyggelse heraf, forelagt af Belgien (Kun den franske og den nederlandske udgave er autentiske) (92/307/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets beslutning 89/455/EØF af 24. juli 1989 om indførelse af en fællesskabsaktion for iværk- sættelse af pilotprojekter til bekæmpelse af rabies med henblik på udryddelse eller forebyggelse heraf (), særlig artikel 4, og ud fra følgende betragtninger : I henhold til artikel 1 i beslutning 89/455/EØF udar- bejder Belgien i overensstemmelse med artikel 3 omfat- tende pilotprojekter til udryddelse eller forebyggelse af rabies hos vildtlevende dyr i Fællesskabet ved anvendelse af vacciner til oralimmunisering af ræve ; det af Belgien forelagte pilotprojekt omfatter tilgrænsende områder i Frankrig, Luxembourg og Tyskland ; pilotprojektet indgår i et samarbejde på tværs af grænserne med Frankrig, Luxembourg og Tyskland ; ved skrivelse af 12. november 1991 gav Belgien Kommis- sionen meddelelse om pilotprojekter til bekæmpelse af rabies med henblik på udryddelse eller forebyggelse heraf ; efter en gennemgang fandtes pilotprojekterne at være i overensstemmelse med beslutning 89/455/EØF ; betingel- serne for Fællesskabets finansielle deltagelse er derfor opfyldt ; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING : Artikel 1 De af Belgien forelagte pilotprojekter til udryddelse og forebyggelse af rabies i april og maj 1992 godkendes. Artikel 2 Belgien sætter senest den 1. april 1992 de love og admini- strative bestemmelser i kraft, der er nødvendige for gennemførelsen af de i artikel 1 omhandlede pilotpro- jekter. - Artikel 3 Denne beslutning er rettet til Belgien. Udfærdiget i Bruxelles, den 25. maj 1992. På Kommissionens vegne Ray MAC SHARRY Medlem af Kommissionen () EFT nr. L 223 af 2. 8. 1989, s. 19.